da en da nl ca da da de es da da da da da da da da da da da da nb da da en da ro da fr da da da da de da da da da da da da da da da da da da nl da en da da es nl da
Ny hjemmeside giver overblik over din station og gode skift mellem tog, bus og metro | DOT - Din Offentlige Transport
1.2.2022 08:30:00 CET | DOT - Din Offentlige Transport
Det skal være lettere for kunderne at skifte mellem bus, tog og metro og hurtigt få et overblik over, om der er elevator på stationen og nem adgang med barnevogn eller cykel eller gode parkeringsmuligheder. Derfor lancerer DOT, Din Offentlige Transport, i dag en ny hjemmeside, der giver et hurtigt overblik over faciliteterne på stationen, og mulighederne for at skifte til og fra bus og metro. Hjemmesiden gør det også nemmere for personer med et handicap at planlægge rejser med bus, tog og metro.
- Vi ved, at mange af vores kunder - især dem med særlige krav til tilgængelighed – gerne vil være godt forberedte, når de skal rejse med offentlig transport. Den nye hjemmeside er designet til de kunder, som har brug for at planlægge deres rejse i god tid med udgangspunkt i, hvordan stationerne ser ud og hvilke skiftemuligheder der er, fortæller Rune Jon Jensen, Sekretariatschef i DOT, Din Offentlige Transport.
- Mange af vores medlemmer er vant til at tjekke tilgængeligheden på forhånd, inden de begiver sig ud på tur eller rejse. Derfor er det en rigtig god forbedring, at alle relevante oplysninger om tilgængeligheden på de enkelte stationer bliver præsenteret ét sted, så det er nemt at finde. Det kan vi kun bakke op om, siger Susanne Olsen, landsformand i Dansk Handicap Forbund, som repræsenterer godt 8.000 mennesker med bevægelseshandicap.
Hjemmesiden finder du på www.dinoffentligetransport.dk/ditoverblik og den lanceres i dag. Der er gennemført en række brugertest for at sikre, at kunderne kan finde frem til den information, de har brug for. Hjemmesiden er testet af kunder i forskellige aldre og med forskellige behov - også af personer med særlige krav til tilgængelighed.
- Hjemmesiden er tænkt til en meget bred målgruppe. Nogle kunder rejser måske med meget bagage eller en barnevogn. Andre vil gerne være sikre på, at der god parkering til cyklen eller bilen, mens nogle passagerer har helt særlige krav til tilgængelighed, når de rejser med kollektiv transport. Med den nye hjemmeside kan alle vores passagerer før rejsen få et godt overblik over faciliteterne på en station og mulighederne for at skifte til bus og metro, siger Rune Jon Jensen.
Den nye hjemmeside er et pilotprojekt og viser i første omgang faciliteterne på 50 udvalgte stationer og skiftesteder i hovedstadsområdet.
Baseret på tilbagemeldingerne fra kunderne er det tanken, at hjemmesiden skal udbygges med yderligere skiftesteder på hele Sjælland. Hjemmesiden lanceres i dag og skal evalueres om 12 måneder.
For mere information kontakt Theresia Swanholm, Presseansvarlig, DOT - Din Offentlige Transport.
buskollektiv trafikMetrooffentlig transportstationer skifttog
Information om DOT - Din Offentlige Transport
DOT - Din Offentlige Transport
Gammel Køge Landevej 3
DOT, Din Offentlige Transport, arbejder for at gøre det nemt at være kunde i den offentlige transport på Sjælland og øerne. DOT sørger for kundeservice, koordineret trafikinformation, sammenhængende køreplaner, billetkøb og priser, når én million daglige rejser foretages med bus, tog og metro. DOT er et samarbejde mellem DSB, Movia og Metroselskabet, der skal sikre en god kundeoplevelse på tværs af transportformer og gøre det attraktivt at rejse bæredygtigt.
Følg pressemeddelelser fra DOT - Din Offentlige Transport
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra DOT - Din Offentlige Transport
Nyt website: Sådan kommer du til Tour de France i Danmark med offentlig transport9.5.2022 08:30:00 CEST | Pressemeddelelse
Den 1. juli i år begynder verdens største cykelløb, Tour de France, i Danmark. Det påvirker trafikken i hele landet. København og Storebæltsbroen vil være lukket for biltrafik i perioder under Tour de France - derfor er rejser med bus, tog og metro det eneste og bedste valg for mange. Landets trafikselskaber har i fællesskab lavet en hjemmeside, der giver overblik over al offentlig transport i Danmark under tourens danske etaper. Her er der hjælp at hente til at planlægge rejsen til Tour de France og finde den rette billet.
Sidste bus venter på dig - nyt DOT-forsøg på Holbæk Station12.4.2022 08:00:00 CEST | Pressemeddelelse
Du kender måske bekymringen for, om du kan nå den sidste bus, hvis f.eks. toget er forsinket: Venter bussen eller er den kørt, når jeg kommer til stationen? Løsning på det problem er mere kompliceret, end man skulle tro, men nu sætter DOT et forsøg i gang for at give større sikkerhed for skiftet mellem bus og tog på Holbæk station, så aftenens sidste bus først kører, når toget er ankommet.
Kunder i den offentlige transport vil have personlig trafikinformation3.3.2022 08:00:00 CET | Pressemeddelelse
En ny undersøgelse viser, at kunderne vil have personlig, individuel trafikinformation om deres rejse. Når toget ikke kommer som det plejer, når bussen kører en anden rute, eller de skal med en erstatningsbus i stedet for med metroen, er der mange, der bliver usikre i den offentlige transport. Derfor arbejder DOT, Din Offentlige Transport, løbende med at forbedre den information kunderne får, når der er sporarbejder eller andet, der påvirker deres rejse.
Hvad mener de unge om offentlig transport?9.2.2022 08:00:00 CET | Pressemeddelelse
Unge vil rigtig gerne bruge offentlig transport, men føler sig til en vis grad usikre og vil gerne have råd og hjælp. Det konkluderer en ny undersøgelse foretaget af DOT, Din Offentlige Transport. Undersøgelsen er gennemført for at forstå unge kunder bedre og for at kunne imødekomme deres ønsker, når det gælder rejser med bus, tog og metro.
Priserne holdes i ro i den offentlige transport på Sjælland pr. januar 202212.1.2022 08:00:00 CET | Pressemeddelelse
I år er der gode nyheder til dem, der rejser kollektivt. Der kommer ingen prisstigninger i bus, tog og metro pr. januar 2022.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022